Caroline Weir

Caroline Elspeth Lillias Weir (1995-yil 20-iyunda tugʻilgan) — Shotlandiyalik futbolchi, Ispaniyaning Real Madrid klubi va Shotlandiya ayollar terma jamoasida hujumkor yarim himoyachi yoki hujumchi sifatida oʻynaydi.

Jamoalardagi faoliyati

Elgin Star 
Weir oʻzining futbol sayohatini 2003 va 2005-yillar oraligʻida Pitreavie oʻyin maydonlarida Fife Futball rivojlantirish ligasida mahalliy oʻgʻil bolalar jamoasi Elgin Star FCda oʻynashdan boshladi. U 7 ta oʻyinda yarim himoyachi sifatida oʻynadi, har oʻyinda doimo 2 tadan 3 tagacha gol urdi va muntazam ravishda uchrashuvning eng yaxshi oʻyinchisi sovrinini oldi.

Hibernian 
Weir oʻz faoliyatini Hibernian Ladies yoshlar tizimida oʻn yoshidan boshlagan. 2011-yilda u Hibsning zaxiradagi oʻyinlari uchun SWFL Birinchi divizionida yilning eng yaxshi futbolchisi sovrinini qoʻlga kiritdi va shu bilan birga may oyida Glazgow Cityga qarshi birinchi jamoadagi debyutini oʻtkazdi.

Arsenal 
Weir oʻrta maktabni tugatgandan soʻng, 2013-yil iyul oyida FA WSL ligsidagi Arsenal Ladies jamoasiga qoʻshildi. Arsenalda boʻlganida Weir 2014 -yilgi ayollar oʻrtasidagi Angliya kubogini qoʻlga kiritdi.

Bristol Academy 
2015-yilning 9-iyulida Weir Arsenalni tark etib, FA WSL jamoasi Bristol Academyga oʻtgani eʼlon qilindi.

Liverpool 
2016-yilning 18-yanvarida Weir quyi ligaga tushib qolgan Bristolni tark etib, Liverpoolga oʻtgani eʼlon qilindi. Weir Redsda boʻlganida 2016-yil Liverpul Ladies oʻyinchisi sovrinini qoʻlga kiritdi.

Manchester City 
2018-yilning 1-iyun kuni Manchester City Weir bilan shartnoma imzolaganini eʼlon qildi. Weir 2019-yilgi WSL kubogi finalida Manchester City Arsenalni penaltilar seriyasida 4:2 hisobida mag‘lub etgada „Eng yaxshi o‘yinchi“ sovrinini qo‘lga kiritdi.

2019-yil 7-sentabrda Manchester derbisida Manchester Unitedni 25 yardlik zarba bilan g‘oliblikni qo‘lga kiritgan golni urik Cityga ularni 1:0 hisobida mag‘lub etishga yordam berdi. Keyinchalik gol FIFA Pushkas Award 2020 uchun nomzod boʻldi.

2020-yilning 31-yanvarida u Manchester City bilan 2022-yilgacha yangi shartnoma imzoladi.

2021-yil 29-noyabrda 2021-yil 12-fevralda Manchester United darvozasiga urilgan yana bir gol — jarima maydon chetidan darvozabon ustidan tashlab qoʻyib urildi — FIFA Pushkash mukofoti 2021 uchun nomzod bo‘ldi. Deyarli roppa-rosa bir yil oʻtgach, u xuddi shu raqibga juda oʻxshash gol urdi.

Real Madrid 
2022-yilning 7-iyulida Real Madrid" Weirni tekinga sotib olganini eʼlon qildi.

Xalqaro karyera

Shotlandiya 
Shotlandiyani barcha yoshlar darajasida himoya qilgan Weir 2013-yil iyun oyida Islandiyaga qarshi oʻyin uchun Shotlandiya ayollar terma jamoasiga birinchi chaqiruvni oldi. U Germaniyaga qarshi keyingi oʻyinda ham oʻz oʻrnini saqlab qoldi. Yevro-2017 davomida Weir Shotlandiyaning Ispaniyaga qarshi oʻyindagi golini urdi va oʻyinning eng yaxshi futbolchisi deb topildi. Weir Shotlandiyaga 2019-yilgi FIFA ayollar o‘rtasidagi jahon chempionatiga chiqishga yordam berdi va turnirdagi uchta o‘yinning barchasida ishtirok etdi.

Buyuk Britaniya olimpiya terma jamoasi 
Weir 2020-yilgi yozgi Olimpiya oʻyinlari uchun Buyuk Britaniya tomonidan tanlangan ikki shotlandiyalikdan biri edi. Weir dastlab Kanada bilan 1 – 1 hisobidagi durang oʻyinda gol urishga muvaffaq boʻldi, ammo keyinchalik u gol Nichelle Prince avtogoli sifatida belgilandi.

Karyera statistikasi

Xalqaro chiqishlar 

 Shotlandiya 2021-yil 15-iyun kuni oʻtkazilgan oʻyindagi aniq statistikasi.
 Buyuk Britaniya 2021-yil 2-avgustda oʻtkazilgan oʻyindagi aniq statistikasi.

Xalqaro gollar 

 Natijalarda birinchi boʻlib Shotlandiyaning gollari roʻyxati keltirilgan.

Yutuqlar

Jamoa 
Arsenal

 Ayollar oʻrtasidagi Angliya kubogi: 2014

statistikasi

 Ayollar ligasi kubogi: 2018-19, 2021-22
 Ayollar oʻrtasidagi Angliya kubogi: 2018-19, 2019-20

Individual 

 Shotlandiyaning eng yaxshi futbolchisi: 2016, 2020
 Liverpoolning eng yaxshi ayol futbolchisi: 2016
 NRS Scottish Sporting Breakthrough mukofoti: 2017
 PFA Ayollar Superligasi (WSL) yilning eng yaxshi jamoasi: 2016-17, 2019-20, 2020-21, 2021-22

 PFA Bristol Street Motors muxlislari tomonidan oyning eng yaxshi futbolchisi: 2020-yil dekabr
 Pushkash mukofotiga nomzod: 2020, 2021 
 SFWA xalqaro ayollar oʻyinchisi: 2021-22

Manbalar

Havolalar 

 Caroline Weir at the Scottish Football Association
 Caroline Weir at Soccerway

Yashayotgan insonlar
1995-yilda tugʻilganlar